2. számú melléklet

Szekszárdi nemzeti értékeket bemutató kiadvány

Szekszárd Megyei Jogú Város Önkormányzatának Helyi Értéktára gazdag kulturális és épített örökséggel rendelkezik, amelyek közül sok a Nemzeti Értékek, illetve a Megyei Értékek között is szerepel. a Helyi Értéktárban elsősorban a műemléki védettséggel rendelkező épületek és kiemelkedő személyek vannak. Megemlíthető többek között a Pollack Mihály által tervezett Vármegyeháza, a Makovecz Imre tervezte Sió csárda épülete vagy Babits Mihály szülőháza, de Mészöly Miklós és Garay János, illetve Escher Károly fotóművész munkássága is.

A tervezett kiadvány ezeknek, a jelen pillanatban 73 helyi értéknek szeretne méltó megjelenést adni, hogy tágabb körben megismerhető legyen Szekszárd gazdag öröksége.

A magas minőségű fotóalbum terveink szerint több egységre osztja a bemutatásra kerülő anyagot:

Első részben az épített örökség épületeiből válogatnánk totál, illetve részletfotókat. Feltétlenül szerepelne a Belvárosi Plébánia templom, az Evangélikus és Református templom, a Szent János- és Pál kápolna, a Városháza, a Babits és Augusz-ház, a Szentháromság szobor és a többi, az értéktárban szereplő nevezetes épület. A híres tanyaépületek, többek között a Bogár tanya, a szecessziós Világmozgó Filmszínház, a Dienes Valéria szülőháza a Geiger ház. Összesen mintegy 25-30 épület

A második részben a 28 útmenti keresztek, haranglábak, kiskápolnák és síremlékek közül válogatunk, amelyek 150 évet is megértek és fontos jelei városunknak.

Szekszárd kiemelkedően gazdag neves személyiségek szülőhelyeként. Garay János, Babits Mihály, Mészöly Miklós, Baka István emlékét híven ápoljuk, de Dienes Valéria és Hollós László a tudomány képviselői is feltétlenül szerepelnének a kiadványban. Liszt Ferenc négyszer töltött hosszabb, rövidebb időt Augusz báró vendégeként városunkban és itt komponálta a Szekszárdi mise művét 1869-ben, illetve lépett fel minden alkalommal.

Több neves család munkásságának megjelenése a kiadványban szintén elengedhetetlen egy egységben. A kiemelkedő iparosság, mint a Petrics mézeskalácsos dinasztia, a bőrműves Nepp Dénes, illetve a szekszárdi bor, amelyek szintén az értékek felsorolása között szerepelnek.

A kortársak közül több jeles művész és munkái is fontos egysége lenne az albumnak.

Összefoglalva egy olyan minőségi kiadványt szeretnénk megjelentetni, amely rendkívül hiánypótló városunkban, amely mind a turizmus, mind a helyben lakók általános városismeretét, lokálpatrióta szemléletét szolgálja.

A nyomtatott album elektronikus formában is megjelenik a város honlapján. A célcsoport a város lakossága, a fiatalok és mellettük a városba látogatók, a turisták. Így nagy létszámról beszélhetünk.

A kiadvány szerkesztését Dr. Fusz György alpolgármester végzi, aki Ferenczy-díjas iparművész, PTE MK professzor emeritusa, több országos művészeti kiadvány felelőse. Lektorálásra Moser Zoltán fotóművészt, az MMA rendes tagját kérjük fel. A grafikai tervezést és nyomdai előkészítést Krassoy Anita grafikusművész végzi.

**Az kiadvány (fotóalbum) készítésének feladatai:**

* Fotózás
* Grafikai tervezés, nyomdai előkészítés
* Kiadvány szerkesztés
* Lektorálás
* Nyomdai munkák

**A kiadvány paraméterei:**

Méret: 210x270 mm

Terjedelem: 120 oldal

Példányszám: 1000 pld

Hozott anyag: PDF/x1a

Anyag-Nyomás:

*Belív*: 120 oldal old. 4+4 szín Perigord 1,1 vo. 135 g

*Előzék:* 8 oldal old. 0+0 szín Fam. ofszet 140 g

Borító: 4 oldal old. 4+0 szín Műnyomó fényes 130 g matt fólia

Lemez: old. 2,5 mm

Kötészet: 1/1 papír egyenes gerinc