Szekszárd Megyei Jogú Város Önkormányzata

Közgyűlésének

Kulturális, Turisztikai és Városmarketing Bizottsága

***AZ ELŐTERJESZTÉS SORSZÁMA:4.***

***MELLÉKLET: 2 db***

|  |  |  |
| --- | --- | --- |
|  |  | |
| ***TÁRGY: Javaslat a nemzeti értékek és hungarikumok népszerűsítésének, megismertetésének, megőrzésének és gondozásának támogatására kiírt pályázati felhívásra pályázat benyújtása*** | | |
|  | | |
| ***E L Ő T E R J E S Z T É S*** | | |
| **SZEKSZÁRD MEGYEI JOGÚ VÁROS ÖNKORMÁNYZATA KÖZGYŰLÉSE**  **KULTURÁLIS, TURISZTIKAI ÉS VÁROSMARKETING BIZOTTSÁGÁNAK** | | |
| ***SORON KÖVETKEZŐ ÜLÉSÉRE*** | | |
|  |  | |
|  |  | |
|  |  | |
| **ELŐTERJESZTŐ:** | **dr. Fusz György alpolgármester** | |
|  |  | |
| **AZ ELŐTERJESZTÉST KÉSZÍTETTE:** | **Holczer Nicolette pályázati referens** | |
|  |  | |
| **ELŐADÓ:** | **Magyarné Somogyvári Tünde osztályvezető** | |
|  |  | |
|  |  | |
|  |  | |
|  |  | |
|  |  | |
|  |  | |
| *TÖRVÉNYESSÉGI VÉLEMÉNYEZÉSRE BEMUTATVA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  ***dr. Holczer Mónika igazgatóságvezető*** | | |
| Terjedelem: 1 + 4 oldal |  |  |

***Egyszerű többség!***

***Tisztelt Kulturális, Turisztikai és Városmarketing Bizottság!***

Az Agrárminisztérium a nemzeti értékek és hungarikumok népszerűsítésének, megismertetésének, megőrzésének és gondozásának támogatására nyílt pályázatot hirdetett, a pályázat kódja: HUNG-2026.

**A pályázat célja** a magyar nemzeti értékekről és a hungarikumokról szóló 2012. évi XXX. törvény (a továbbiakban: Htv.) szerinti települési, tájegységi, vármegyei nemzeti értékek, külhoni magyarság nemzeti értékei, ágazati értékek, kiemelkedő nemzeti értékek, valamint a hungarikumok megismertetése és népszerűsítése határon belül és külhonban. A pályázat kiemelt célja, hogy elősegítse a nemzeti értékek megőrzését a következő generációk számára, és mindennapjaik részévé válását és maradását.

**A támogatás forrása**

- az I. célterületre: 550.000.000 forint

- a II. célterületre: 78.000.000 forint

- a Ill. célterületre: 22.000.000 forint

összesen: 650.000.000 forint.

**Támogatási célok**

**I. célterület:** A Htv. szerinti nemzeti értékek (azaz települési, tájegységi, vármegyei, ágazati, külhoni települési, külhoni tájegységi, külhoni nemzetrész értéktárban szereplő nemzeti értékek, kiemelkedő nemzeti értékek és hungarikumok) bemutatása és népszerűsítése:

a) kiadványok, honlapok, filmek készítésével,

b) jelképek, szimbólumok használatával,

c) rendezvények megvalósításával.

**II. célterület:** A magyar kultúra értékeinek megismertetése többkörös, vármegyei döntővel végződő, Kárpát-medencei szintű vetélkedőn keresztül.

**III. célterület:** Hagyomány a divatban - viselet másként; a Kárpát-medence hagyományos öltözet-kultúrájának, valamint népi kézműves értékeinek megőrzése, népszerűsítése, alkalmazásuk a mai öltözködéskultúrában

**A pályázat benyújtására jogosultak köre**:

**I. célterület esetében:**

- civil szervezet,

- határon túli szervezet,

- települési, tájegységi, vármegyei értéktárral rendelkező önkormányzat.

**II. célterület esetében:**

- vármegyei értéktár bizottságot működtető vármegyei önkormányzat,

- Külhoni Nemzetrész értéktárat működtető szervezet.

**III. célterület esetében:**

- Magyarországon nyilvántartásba vett aktív státuszú egyéni vállalkozó, akinek a pályázat

benyújtásakor vállalkozói tevékenysége folyamatos,

- magyarországi lakóhellyel rendelkező természetes személy.

**A támogatás mértéke: 100%**

**A támogatás összege:**

I. célterület esetében:

A pályázattal elnyerhető támogatás összege 1.000.000 forinttól 4.000.000 forintig terjedhet. A célterületen belül a három alcél vonatkozásában egy pályázattal több alcélra is igényelhető támogatás, azonban a támogatás összege több alcél esetén is összesen 1.000.000 forinttól 4.000.000 forintig terjedhet.

II. célterület esetében:

A pályázattal elnyerhető támogatás összege 1.000.000 forinttól 3.000.000 forintig terjedhet.

III. célterület esetében:

A pályázattal elnyerhető támogatás összege a III.a) alcél esetében 400.000 forinttól 800.000 forintig, míg a III.b) alcél esetében 250.000 forinttól 400.000 forintig terjedhet. A célterületen belül egy pályázattal mindkét alcélra is igényelhető támogatás, amely esetben a támogatási összegek külön-külön érvényesek, vagyis a IlI.a) alcélra vonatkozóan 400.000 forinttól 800.000 forintig, míg ezen felül a III.b) alcélra vonatkozóan 250.000 forinttól 400.000 forintig, a mindkét alcélra pályázók esetében mindösszesen 650.000 forinttól 1.200.000 forintig terjedhet.

**A támogatott tevékenység megvalósítási ideje**

I. célterület esetében: 2027. augusztus 31-ig;

II. célterület esetében: 2027. március 31-ig;

III. célterület esetében: 2027. április 30-ig.

**A pályázat benyújtására** 2026. január 15 napján 10 óra 00 perctől 2026. február 16. napján 23 óra 59 percig van lehetőség. Amennyiben a pályázati felhívásban meghatározott keretösszeg 150 %- át eléri az egyes célterületek vonatkozásában a már véglegesített pályázatok támogatási igénye (forráskimerülés), a pályázati felület automatikusan, de leghamarabb a fenti nyitási napon 14 óra 00 perckor lezárul és további pályázat véglegesítésére, benyújtására nem lesz lehetőség. Hiánypótlásra nincs lehetőség. Egy célterületen belül egy alcél vonatkozásában csak 1 pályázat adható be.

Szekszárd Megyei Jogú Város Önkormányzata a pályázat keretében az 1. célterületre pályázna, egy kiadvány készítésére. A kiadvány tervezetten 120 oldalas lenne, 210x270 mm-es méretű, mely a Szekszárdi nemzeti értékeket mutatná be. A kiadvány pontosabb műszaki és szakmai paramétere az előterjesztés mellékleteként csatolásra került (2. sz. melléklet).

A projekt költségvetésének pontos összeállítása folyamatban van, a pályázat a felhívásnak megfelelő legfeljebb 4 millió forint támogatási összegre kerül benyújtásra.

Az előterjesztés mellékleteként csatolásra kerül a pályázati felhívás (1.sz. melléklet) és a kiadvány terv (2.sz. melléklet).

Kérem a Tisztelt Bizottságot az előterjesztés megtárgyalására és határozathozatalra.

**Szekszárd, 2026. január 13.**

**dr. Fusz György**

**alpolgármester**

**Határozati javaslat**

**Szekszárd Megyei Jogú Város Önkormányzata Közgyűlése**

**Kulturális, Turisztikai és Városmarketing Bizottságának**

**…/2026. (…….) határozata**

**a nemzeti értékek és hungarikumok népszerűsítésének, megismertetésének, megőrzésének és gondozásának támogatására kiírt pályázati felhívásra pályázat benyújtásáról**

Szekszárd Megyei Jogú Város Önkormányzata Közgyűlésének Kulturális, Turisztikai és Városmarketing Bizottsága Szekszárd Megyei Jogú Város Önkormányzata Közgyűlésének a Szervezeti és Működési Szabályzatáról szóló 29/2019. (XII. 23.) önkormányzati rendelet 1. számú melléklet Kulturális, Turisztikai és Városmarketing Bizottság (KTV) alcím 1.2. alpontjában meghatározott átruházott hatáskörben eljárva

1. dönt a nemzeti értékek és hungarikumok népszerűsítésének, megismertetésének, megőrzésének és gondozásának támogatására kiírt pályázati felhívásra pályázat benyújtásáról „Szekszárdi nemzeti értékeket bemutató kiadvány” címmel legfeljebb 4.000.000 Ft projekt költségvetéssel.

**Határidő: a döntéshozatal napja**

**Felelős: Koller Tamás elnök**

1. felhívja a Polgármesteri Hivatalt a pályázat benyújtására.

**Határidő: 2026. január 15.  
Felelős: Magyarné Somogyvári Tünde osztályvezető**